ORDENANZA FISCAL REGULADORA DO IMPUESTO SOBRE BENS INMOBLES (IBI)
ADMINISTRACIÓN LOCAL — Municipal — Silleda (Ordenanzas e Regulamentos, 28/12/2018)

Logo da modificación aprobada provisionalmente polo Concello en Pleno celebrado o 16 de Novembro de 2.018 e publicada no Boletín Oficial de Pontevedra do 22 de Novembro de 2018, nº 225, sen que se presentaran reclamacións ou suxerencias durante o trámite de exposición pública, consistindo a mesma na introdución do artigo Cuarto. bis.2, unha bonificación do 50% da parte da cuota íntegra do imposto relativa a construcións rústicas indispensables para o desenvolvemento das explotacións agrícolas, gandeiras, ou forestais, previa declaración de especial interese ou utilidade pública municipal por concorrer circunstancias tanto sociais como de fomento de emprego, nos casos en que a instalación/construción estea dada de alta na Direción Xeral do Catastro como una unidade única, sen separación do uso residencial (vivenda) do agropecuario (granxa), que se engade a bonificación do 95% da parte da cuota íntegra do imposto relativa a construcións rústicas indispensables para o desenvolvemento das explotacións agrícolas, gandeiras, ou forestais, aprobada en Pleno de 26 de Maio de 2.016 e publicada no Boletín Oficial de Pontevedra do 28 de Xullo de 2016, nº 143, faise público o texto íntegro da Ordenanza, que queda aprobada definitivamente, mediante publicación do BOP coa citada modificación, para a súa entrada en vigor o un de xaneiro do ano dous mil dezanove. No uso das facultades normativas outorgadas polos artigos 133.2 e 142 da Constitución Española e artigo 106 da Lei 7/1985, do 2 de abril, reguladora das bases de réxime local, sobre potestade normativa en materia de tributos locais, e de conformidade, asemade, co establecido nos artigos 15 e seguintes, así como no Título II e artigos 61 e seguintes, todos eles da Lei 39/1988, do 28 de decembro, reguladora das facendas locais, na súa redacción dada pola Lei 51/2002, do 27 de decembro, de modificación de dita norma, regulase mediante a presente Ordenanza fiscal o Imposto sobre Bens Inmobles.1.—O tipo de grávame do Imposto sobre Bens Inmobles aplicable ós bens de natureza urbana queda fixado no 0,53 por cento". 2.—O tipo de grávame do Imposto sobre Bens Inmobles aplicable ós bens de natureza rústica queda fixado no 0,43 por cento.3.—O tipo de grávame do Imposto sobre Bens Inmobles aplicable os bens inmobles de características especiais, definidos estes no artigo 2.7 da Lei 48/2.002, de 23 de Decembro, Lei do Catastro Inmobiliario e sitos no termo municipal de Silleda, queda fixado no 1,3 por cento.1. En virtude do artigo 63.4 da Lei Reguladora das Facendas Locais, establécese unha exención por cuantía mínima que se aplicará do seguinte xeito: a) Quedarán exentos os bens inmobles de natureza urbana que teñan unha cuota líquida inferior ou igual a 2,50 euros. b) Quedarán exentos os bens inmobles de natureza rústica que teñan unha cuota líquida inferior ou igual a 2 euros.1. En virtude do artigo 74.1 da Lei Reguladora das Facendas Locais aplicarase unha bonificación do 50% na cuota íntegra do imposto, sempre que así se solicite polos interesados antes do inicio das obras, para os inmobles que constitúan o obxeto da actividade das empresas de urbanización, construción e promoción inmobiliaria tanto de obra nova como de rehabilitación equiparable a esta e non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel en que se inicien as obras ata o posterior á terminación das mesmas, sempre e cando durante ese período se realicen obras de urbanización ou construción efectiva, e sen que, en ningún caso poida exceder de tres períodos impositivos.2. En virtude do artigo 74.2 da Lei Reguladora das Facendas Locais aplicarase unha bonificación do 50% na cuota íntegra do imposto, durante os tres períodos impositivos seguintes ó outorgamento da calificación definitiva, para as vivendas de protección oficial e as que resulten equiparables a estas conforme a normativa da Comunidade Autónoma de Galicia.3. En virtude do artigo 75.4 da Lei Reguladora das Facendas Locais aplicarase unha bonificación do 25% na cuota íntegra do imposto a favor de aqueles suxeitos pasivos que ostenten a condición de titulares de familia numerosa, previa solicitude do interesado e previa acreditación por parte do mesmo desa condición, sempre e cando os bens inmobles sobre os que se pretenda aplicar a bonificación non teñan un valor catastral superior ós 15.000 euros. Así mesmo deberá acreditarse por parte do interesado, que o inmoble sobre o que pretende que se lle aplique a bonificación, constitúe a súa vivenda habitual, que están empadroados nela todos e cada un dos membros que constitúen a unidade familiar numerosa.4. As bonificacións ás que fan referencia os tres apartados anteriores deste artigo terán carácter rogado, e será necesaria a acreditación do suxeito pasivo de estar incurso nalgún ou nos tres supostos establecidos para cada unha delas, presentando a documentación demostrativa dos mesmos. No caso de concorrer simultaneamente máis dun suposto dos referidos nos parágrafos anteriores, aplicarase a bonificación que resulte mais vantaxosa para o suxeito pasivo.1. De conformidade co establecido no artigo 74.2 do Texto Refundido da Lei Reguladora de Facendas Locais, Real Decreto Lexislativo 2/2004, de 5 de marzo, o Concello establece para o ano 2016, unha bonificación do 95% da parte da cuota íntegra do imposto relativa a construcións rústicas indispensables para o desenvolvemento das explotacións agrícolas, gandeiras, ou forestais, previa declaración de especial interese ou utilidade pública municipal por concorrer circunstancias tanto sociais como de fomento de emprego.2. De conformidade co establecido no artigo 74.2 do Texto Refundido da Lei Reguladora de Facendas Locais, Real Decreto Lexislativo 2/2004, de 5 de marzo, o Concello establece para o ano 2019 unha bonificación do 50% da parte da cuota íntegra do imposto relativa a construcións rústicas indispensables para o desenvolvemento das explotacións agrícolas, gandeiras, ou forestais, previa declaración de especial interese ou utilidade pública municipal por concorrer circunstancias tanto sociais como de fomento de emprego, nos casos en que a instalación/construción estea dada de alta na Direción Xeral do Catastro como una unidade única, sen separación do uso residencial (vivenda) do agropecuario (granxa). Entenderase como construción rústica indispensable para o desenvolvemento das explotacións agrícolas, gandeiras ou forestais, aquelas que, de acordo coa normativa do catastro inmobiliario, teñan atribuídas as seguintes codificacións de destino de locais: BCR(CASETA DE REGO); BCT(CASETA DE TRANSFORAMCIÓN); BIG(INSTALACIÓNS GANDEIRAS); JGR(GRANXAS); JIN(INVERNADOIROS), ZBE(BALSAS-ESTANQUES); ZDL(DEP. LIUID. TANQUES), e ZSL(SILOS, DEP. SOLID). Para os exercicios seguintes seguirá operando tal bonificación ata o momento en que se decida modificar ou derrogar a presente ordenanza. Esta bonificación, que terá carácter rogado, poderá solicitarse mediante modelo normalizado que se estableza, dende o día 1 de xaneiro ata o 31 de marzo do exercicio en que vaia a ter efectividade, e a súa concesión manterase para os exercicios sucesivos ata que se modifique ou derrogue a presente ordenanza” A presente Ordenanza fiscal constitúe o texto íntegro e definitivo, logo da modificación aprobada provisionalmente en Pleno celebrado o 16 de Novembro de 2.018 e publicada no Boletín Oficial de Pontevedra do 22 de Novembro de 2018, nº 225 (Bonificación do 50 %), que se engade a aprobada provisionalmente polo Concello en Pleno celebrado o 26 de Maio de 2.016 e publicada no Boletín Oficial de Pontevedra do 28 de Xullo de 2016, nº 143 (Bonificación do 95 %), e que modifican a Ordenanza do IBI aprobada o 30-10-2003, publicada no BOP nº 248, de 26 Decembro 2003, e entrará en vigor o día primeiro de Xaneiro de 2017, logo da súa previa publicación no Boletín Oficial da Provincia, a cal entrará en vigor, previa publicación do texto integro da Ordenanza no BOP, o 1 de Xaneiro do ano 2019. Silleda a 26 de Decembro de 2018 O Alcalde Documento asinado electronicamente Asdo.: Manuel Cuiña Fernandez